Megantrop (Sangiran)

Megantrop (lat. Meganthropus) je rod z čeľade hominidi. Jeho presnejšie zaradenie je dlhodobo veľmi sporné. 

M. Thurzo ho zaraďuje pod podčeľaď australopitekorodé (v 80. rokoch ho zaraďoval pod Homo erectus), indonézsky vedec Sartono ho (len druh megantropus starojávsky) zaradil ako samostatný druh Homo palaeojavanicus, občas sa (len druh megantropus starojávsky) zaraďuje ako Australopithecus palaeojavanicus, ostatné zdroje ho väčšinou (spravidla len druh megantropus starojávsky) zaraďujú pod Homo erectus. 

Druhy:
 †megantrop starojávsky (Meganthropus palaeojavanicus, Homo erectus paleojavanicus, Homo palaeojavanicus, Australopithecus palaeojavanicus) – Jáva, nález Sangiran 6 (t. j. "Meganthropus A"), vek 1,6 – 1,8 mil. rokov; patrí sem pravdepodobne aj Homo dubius (Pithecantropus dubius), t. j. nález Sangiran 5 (podľa tohto článku http://www.sciencedirect.com/science/article/pii/S1040618203001228  sa podobá orangutanovi), a ďalej nálezy Sangiran 27 ("Meganthropus I") a Sangiran 31 ("Meganthropus II") a iné
 ?†megantrop Peiov (Meganthropus peii, pôvodne Hemianthropus peii/Hemanthropus peii) – Čína, zaraďuje sa aj mimo rodu megantrop

Externé odkazy 
Thurzo, M.: Evolúcia človeka, 1998 
Delson, E. et al.: Encyclopedia of Human Evolution and Prehistory, 2000

Kategória:Hominidi
Kategória:Australopitekorodé
Kategória:Homo